Mysterio
Mysterio on kuvitteellinen superrikollinen, joka esiintyy Marvel Comicsin julkaisemissa sarjakuvissa. Hahmo on esiintynyt sarjakuvissa vuodesta 1964 alkaen ensisijaisesti Hämähäkkimiehen vastustajana, ja teki ensiesiintymisensä vuoden 1964 "The Amazing Spider-Man" -lehden numerossa 13. Suomessa Mysterio on toisinaan esiintynyt myös nimellä Mysteerio. Hahmon ensiesiintyminen Suomessa tapahtui vuonna 1968 "Ihmesarjan" numerossa 37. Mysterion identiteettiä on sarjakuvissa kantanut vuosien saatossa kaiken kaikkiaan neljä eri hahmoa. Illuusioiden mestarina, erikoistehosteiden taiturina sekä taitavana hypnotisoijana ja taikurina tunnetun Mysterion loivat alun perin käsikirjoittaja Stan Lee ja piirtäjä Steve Ditko.
Deathstroke
Deathstroke, oikealta nimeltään Slade Wilson, on DC Comics -kustantamon sarjakuvarikollinen, jonka loivat Marv Wolfman ja George Pérez. Hän toimii palkka- ja salamurhaajana. Deathstroke oli alun perin Teinititaanien arkkivihollinen, mutta ajan myötä hän esiintyi sarjakuvissa muidenkin supersankareiden vihollisena, kuten Batmanin ja Vihreän Nuolen.